136 



3. Danmarks Veclplanter og Halv- Vedplanter 



andre Ribes- Arter, Kristtorn o. fl.). Fra Skovbunden ser man den 

 derpaa krybe op ad Træstammerne (Fig. 83), idet Stænglerne trykker 

 sig fast ind til disse og hæftes til dem med mange Hæfterødder paa 

 Skyggesiden, medens Bladene bøjes tilhøjre og tilvenstre og, idet 

 Stilkene bliver kortere, ligeledes lægger sig op til Stammerne. 



Ofte har Bladene paa de unge, klatrende Stænger en anden Form 

 end de paa Skovbunden eller de fra de ældre Stængler udgaaende; 

 deres Lapper bliver smallere og længere, Bladet bliver egentlig fliget. 



Fig. 82. Den lidt skraanende Bund i et Krat ved Boserup Skov (Isefjord) er bevokset med 



Vedbend. (Eug. W.) 



Vedbends Løvspring finder Sted i Maj; den blomstrer i Oktober, 

 og Bærrene modnes næste Foraar. De blomstrende Grene lægger 

 sig ikke op til noget Legeme, men stritter frit ud i Luften; Træer 

 og Grene, der er overvoksede med saadanne blomstrende Exemplarer, 

 faar derved et underligt tykt og klodset Udseende (som paa Fig. 79, 

 80). Dertil kommer, at deres Blade ikke er lappede, som paa de 

 ikke blomstrende Skud, men omtrent ægformede. Stiklinger af blom- 

 strende Grene beholder den orthotrope Voksemaade og kan danne 

 Buske eller endog blive Smaatræer med 1—2 m Højde. 



Lit.: A. Mentz i Salmonsens Lexikon. OGP. 1908: 367; 1919; 390. 

 Tobler i Zeitschr. f. Botanik, 5, 1913; 198. Wittrock i Bot. Notiser 1886. 



